तर सबै कुरा बताएपछि भने उनी कलाकार छनौटमा भाग लिन राजी भइन् । 'मैले नाटकमा अभिनय गर्नेबारेमा सोचेकै थिइन्', ४२ वर्षे खड्गमायाले भनिन्, 'एकाएक कसरी खेलेँ थाहै पाइन् ।' गत फागुन महिना उनले नाटक खेल्नका लागि ८ दिन पसल छाड्नु पर् यो । उनको पसलमा कहिले श्रीमान त कहिले बहिनी बसेर व्यापारमा सघाएछन् । नाटक बज्न थालेपछि भने उनका पसलमा आउने मान्छेको चाप बढे । 'जो पसल अघिको बाटो भएर हिड्थे मकहाँ नपसी छाड्दैनथे', उनले भनिन् 'कोही मेरो अभिनयको प्रशंशा गर्थे त कोही क्यारीकेचर गरेर जिस्काउँथे ।'
